Karusela me energji diellore
Karusela në Kopshtin Zoologjik Kombëtar përcjell mesazhin e mbrojtjes së mbjedisit
Kopshti Zoologjik Kombëtar në Uashington DC është i njohur për pandat gjigande dhe kafshë të tjera ekzotike. Por një tërheqje tjetër i ka joshur vizitorët të shkojnë aty që kur u hap në nëntor. Në pamjen e parë, ajo duket si një karusel e zakonshme. Por ai është e veçantë në dy mënyra. Së pari furnizohet me energji diellore, një nga vetëm dy karusela në botë që vihen në lëvizje nga forca e diellit. Chuck Fillah, drejtuesi i kopshtit për planifikimin, thotë se ky fakt përcjell një mesazh rreth mbrojtjes së mjedisit. Energjia e tepërt që prodhohet nga panelet diellore shkon në rrjetin elektrik të kopshtit për të ndriçuar ndërtesat dhe ekspozitat. Një tipar tjetër i veçantë i karuselit janë 56 figurat e pikturuara dhe të gdhendura me dorë që përfaqësojnë krijesa nga e gjithë bota. Rreth 40 kafshët e gdhendura në karusel janë në ekspozitë në kopshtin zoologjik, ose jetojnë në një ndërtesë kërkimore në Virxhinia. Ato përfshijnë specie të rrezikuara, si panda gjigande dhe çitat gjithmonë popullore. Luani afrikan dhe tigri Sumatran janë gjithashtu popullor. Vizitorë të rinj si Adbdelrhman Elabbasi, janë të impresionuar nga mesazhi që përcjell kopshti zoologjik. Motrat Murchake janë të të njëjtit mendim. Për Sydney Fitzgerald, shëtitja me bletë është shumë kënaqësi. Chuck Fillah thotë se kjo nënkupton se kopshti ia ka arritur synimit. Ai thotë se e kanë kontaktuar kopshte të tjera zoologjike, që kanë shprehur interes për të krijuar karusele të ngjashme.